Document ID: 31988R0442

Komisijas Regula (EEK) Nr. 442/88
(1988. gada 17. februāris),
ar ko groza Regulu (EEK) Nr. 2315/76 un (EEK) Nr. 2191/81 attiecībā uz sviesta pārdošanu par samazinātu cenu un atbalsta piešķiršanu bezpeļņas institūcijām un organizācijām sviesta iepirkumam
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3904/87 [2] un jo īpaši tās 6. panta 7. punktu un 12. panta 3. punktu,
tā kā Komisijas Regula (EEK) Nr. 2191/81 [3], kurā jaunākie grozījumi izdarīti ar Regulu (EEK) Nr. 2402/86 [4], paredz atbalsta piešķiršanu, lai bezpeļņas institūcijas un organizācijas varētu iepirkt sviestu; tā kā, ņemot vērā pašreizējo sviesta tirgus situāciju un valsts rezervju apmēru, vajadzētu no jauna piedāvāt iespēju pārdot sviestu no valsts rezervēm bezpeļņas institūcijām un organizācijām, nepārtraucot atbalsta piešķiršanu, kas paredzēts Regulā (EEK) Nr. 2191/81; tā kā, lai to panāktu, vajadzētu grozīt Komisijas 1976. gada 24. septembra Regulu (EEK) Nr. 2315/76 [5] par sviesta pārdošanu no valsts rezervēm, kurā jaunākie grozījumi izdarīti ar Regulu (EEK) Nr. 3127/87 [6];
tā kā vajadzētu noteikt sviesta pārdošanas cenu un izpildāmos nosacījumus, lai panāktu, ka cena un nodrošinājums šo noteikumu nodrošināšanai ir noteikts;
tā kā vajadzētu vēlreiz noteikt atbalsta apjomu, ko paredz Regula (EEK) Nr. 2191/81; tā kā no vienas puses vajadzētu pielāgot minētās regulas 2. panta 3. punktu, paturot prātā Padomes Regulas (EEK) Nr. 1269/79 [7] atcelšanu un atsauci uz jauno Padomes 1983. gada 19. decembra Regulu (EEK) Nr. 3667/83 [8], kas attiecas uz sviesta importa Apvienotajā Karalistē no Jaunzēlandes turpināšanu ar īpašiem nosacījumiem, kurā jaunākie grozījumi izdarīti ar Regulu (EEK) Nr. 2335/86 [9], un, no otras puses, paturot prātā iegūto pieredzi, valsts nolēmumu par maksimālo individuālo daudzumu vajadzētu aizstāt ar Kopienas maksimālo ierobežojumu;
tā kā pasākumi, kas paredzēti šajā regulā, saskan ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2315/76 papildina ar šādu 4.a pantu:
"4.a pants
1. Atkāpjoties no 1. un 2. panta, sviestu pārdod par cenu, kas ir līdzvērtīga iepirkšanas cenai, kuru piemēro intervences aģentūra pārdošanas līguma noslēgšanas laikā, atņemot EUR 30 uz 100 kilogramiem, ar noteikumu, ka to izmanto bezpeļņas iestādes un organizācijas saskaņā ar Regulu (EEK) Nr. 2191/81 un to kvalificē kā atbalstu, kas paredzēts minētajā regulā.
2. Intervences aģentūra pārdod sviestu tikai tad, ja līdz pārdošanas līguma noslēgšanas dienai ir iesniegts nodrošinājums, kas ir līdzvērtīgs 1. punktā paredzētajam cenas pazeminājumam, plus EUR 3, lai nodrošinātu principiālo prasību izpildi attiecībā uz sviesta pārņemšanu, ko veic saņēmējs, un tā izmantošanu saskaņā ar Regulu (EEK) Nr. 2191/81."
2. pants
Ar šo Regulā (EEK) Nr. 2191/81 izdara šādus grozījumus:
1. Šādus grozījumus izdara 2. pantā:
- 1. punktā "ECU 178" aizstāj ar "ECU 165",
- 3. punktu aizstāj ar šādu punktu:
"3. Atbalstu, kas paredzēts 1. punktā, Apvienotās Karalistes gadījumā nepiešķir vienlaicīgi ar īpašā maksājuma samazinājumu, kas paredzēts Regulas (EEK) Nr. 3667/83 3. panta 1. punktā.
Lai to panāktu, atbalsta apjomu, kas paredzēts 1. punktā, samazina par minētā īpašā maksājuma samazinājuma apjomu."
2. Ar šādu punktu aizstāj 3. panta 4. punktu:
"4. Maksimālais sviesta daudzums, kas minēts 3. punkta c) apakšpunktā, ir 2 kilogrami mēnesī uz patērētāju saņēmējā iestādē."
3. pants
Šī regula stājas spēkā 1988. gada 1. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 17. februārī

Labels: 3
4
17
19